**Asociaţia de Dezvoltare Intercomunitară „ AQUA INVEST MUREŞ ”**



Sediul social : Piața Victoriei nr. 1, 540026, Târgu-Mureş,

Sediul operational : pta. Mărăşeşti nr. 13/A, 540327, Târgu Mureş,

Cod fiscal 24231886, tel. 0265-210028, fax. 0265-429183,

e-mail: office@aquainvestmures.ro

**ANUNȚ**

Consiliul director al Asociaţiei de Dezvoltare Intercomunitară „AQUA INVEST MUREŞ” anunţă **concurs** pentru ocuparea postului temporar vacant de **director executiv, în intervalul 28-31.05.2021**

1. **Condiţiile de participare la concurs:**

Poate participa la concurs persoana care îndeplinește condițiile generale și specifice stabilite, astfel:

***1. Condiţii generale***

***:***

1. are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

1. cunoaşte limba română, scris şi vorbit;

1. are vârsta minimă reglementată de prevederile legale;

1. are capacitate deplină de exerciţiu;

1. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
2. îndeplineşte condiţiile de studii şi, după caz, de vechime precum şi condiţiile specifice stabilite pentru postul scos la concurs;
3. nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

***2. Condiţii specifice***

1. să fie absolvent de studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă, în domeniul fundamental științe inginerești și/sau din ramura de științe juridice și științe economice
2. să aibă experienţă managerială de minim 5 ani;
3. să dețină carnet de conducere categoria B;
4. să aibă cunoştinţe de operare pe calculator;
5. cunoaşterea unei limbi străine constituie avantaj;

**3.** ***Competenţe necesare pentru ocuparea postului:***

* competenţe manageriale;
* capacitatea de coordonare şi implementare a unor proiecte;
* competenţă în gestionarea resurselor financiare ale asociaţiei;
* disponibilitate la deplasări în teren;
* responsabilitate, iniţiativă, seriozitate, capacitate de analiză şi sinteză.

**II. Dosarul de participare la concurs:**

Pentru înscrierea la concurs, în termen de 10 zile de la publicarea anunţului (data limită - 21 mai 2021) candidaţii vor prezenta un dosar de concurs care va conţine următoarele documente:

1. scrisoare de intenţie (va conţine în mod obligatoriu expunerea motivelor pentru care participantul doreşte ocuparea postului);
2. copia actului de identitate sau orice alt document care atestă identitatea, potrivit legii, după caz;
3. copie după diploma de licenţă sau echivalentă şi alte documente care atestă îndeplinirea condiţiilor de participare la concurs;
4. copie după carnetul de muncă şi/sau adeverinţă din care să rezulte condiţiile de experienţă solicitate;
5. cazier judiciar;
6. adeverinţă medicală care să ateste starea de sănătate corespunzătoare, eliberată de către medicul de familie al candidatului;
7. copie carnet de conducere categoria B;
8. curriculum vitae;
9. proiectul de management.

Documentele prevăzute la punctele b), c), d) şi g) se vor prezenta însoţite de original la sediul Asociaţiei de Dezvoltare Intercomunitară „AQUA INVEST MUREŞ”, pţa. Mărăşeşti nr.13A, Târgu Mures în vederea cerificării conformităţii cu originalul.

**III.Probele de concurs. Atribuţiile Comisiei de concurs**

Concursul constă în 3 etape succesive, după cum urmează:

1. selecţia dosarelor de înscriere;
2. analiza proiectului de management;
3. interviu.

**a) Selecţia dosarelor de înscriere**

În termen de maximum 5 zile de la data expirării termenului de depunere a dosarelor, comisia de concurs verifică dosarele de înscriere.

Rezultatele etapei de verificare a dosarelor de înscriere se afişează, cu menţiunea "admis" sau "respins", însoţită de motivul respingerii dosarului, la sediul Asociaţiei „Aqua Invest Mureș”.

**b) Proiectul de management**

Candidații vor elabora un proiect de management privind viziunea proprie de dezvoltare a Asociației, din perspectiva, organizării, reglementării, finanţării, exploatării, monitorizării şi gestionării în comun a serviciului de alimentare cu apă şi de canalizare pe raza de competenţă a unităţilor administrativ-teritoriale membre, precum şi realizarea în comun a unor proiecte de investiţii publice de interes zonal sau regional destinate înfiinţării, modernizării şi/sau dezvoltării, după caz, a sistemelor de utilităţi publice aferente, în următorii 5 ani.

Acesta va cuprinde declaraţia de misiune şi viziune a Asociaţiei, strategia detaliată pe termen scurt (1 an) şi direcţiile de dezvoltare pe următorii 4 ani, inclusiv un plan de activităţi. Lucrarea nu va depăşi 25 pagini în format A4, scrise cu caracter Arial 12, la distanţă de un rând.

Punctajul maxim stabilit pentru analiza proiectului de management este de 100 de puncte.

Sunt declaraţi admişi la această probă, candidaţii care au realizat minim 70 de puncte.

Candidaţii selectaţi în urma analizei proiectului de management vor fi invitaţi să participe la interviu.

**c) Interviul**

Interviul va fi susţinut doar de către acei candidaţi declaraţi admişi la etapa de analiza proiectului de management.

Data şi ora susţinerii interviului se afişează obligatoriu odată cu rezultatele la analiza proiectului de management.

Sunt declaraţi reuşiţi la interviu candidaţii care au realizat minim 70 de puncte la această probă.

Punctajele obţinute de fiecare dintre candidaţi şi menţiunea "admis" ori "respins" se afişează la sediul Asociaţiei „Aqua Invest Mureș”, în termen de 24 de ore de la finalizarea fiecărei probe.

Punctajul final se calculează ca media aritmetică a punctajelor obţinute la analiza proiectului de management şi interviu.

Se consideră admis la concursul pentru ocuparea funcţiei de director executiv al Asociaţiei „Aqua Invest Mureș”, candidatul care a obţinut cel mai mare punctaj dintre candidaţii care au concurat pentru această funcţie de conducere, cu condiţia ca aceştia să fi obţinut minim 70 de puncte la fiecare probă.

Pentru informaţii suplimentare: Asociaţia „Aqua Invest Mureș”

**Președinte al Consiliului director al ADI**

**„AQUA INVEST MUREŞ”**

**PÉTER FERENC**